Προέρχομαι από το ανεξάρτητο σινεμά. Από κει
γνωρίζομαι με τον Λούκας.
Βλέποντας όλα όσα έχουν φτιαχτεί,
εμπνέομαι από το γεγονός ότι προήλθαν από κάποιον που καθόταν σ' ένα δωμάτιο
κι έγραφε το Star Wars.
LUCASFILM LTD ΜΑΪΟΣ 1973
Ο αντίκτυπος αυτής της ενέργειας που κάποιος ανεξάρτητος
ανέλαβε να υλοποιήσει είναι... Προκαλεί μεγάλο δέος
να βλέπεις έναν χαρακτήρα που εμφανίστηκε στο Η Αυτοκρατορία Αντεπιτίθεται
να οδηγεί σ' αυτόν τον κύκλο επεισοδίων
και σε όσα έφτιαξαν ο Τζον κι ο Ντέιβ.
Είναι άκρως εμψυχωτικό να ξέρεις ότι όλα ξεκίνησαν από την ιδέα ενός ατόμου.
Ήταν ευθύνη μας να σεβαστούμε όλο το Star Wars,
ΤΖΟΝ ΦΑΒΡΟ ΠΑΡΑΓΩΓΗ
δηλαδή, τις ταινίες που έβλεπα μικρός,
ως έναν βαθμό το ευρύτερο σύμπαν,
όπως και όλους τους υφιστάμενους κανόνες.
Κάθε φορά που μελετάμε ένα σενάριο ή έναν χαρακτήρα, τον βλέπουμε
απ' αυτήν τη σκοπιά, τον σηκώνουμε ψηλά και τον κοιτάμε από κάθε πλευρά
για να δούμε τις προεκτάσεις του.
Εδώ έχουμε το κουτί του φωτόσπαθου,
σαν αυτό της Ασόκα στο Clone Wars.
Οπότε, μπορεί να το ανοίξει
-και να το βγάλει έξω. -Έτσι;
Καλή φάση.
Είναι όλα μέρος
ΝΤΕΪΒ ΦΙΛΟΝΙ ΣΚΗΝΟΘΕΣΙΑ
της φιλοσοφίας που έχω εγώ κι ο Τζον για έναν μεγάλο συγκοινωνούντα γαλαξία,
αυτό είναι το Star Wars, που περικλείει όλες τις ιστορίες.
Εξαρχής, η ιδέα να φορά κάποιος πανοπλία του Μάνταλορ
προέρχεται από τον Μπόμπα Φετ.
Η δημιουργία ενός νέου χαρακτήρα στο The Mandalorian
με διαφορετικό υπόβαθρο και άλλη πανοπλία,
μας έδωσε,
πιστεύω, μεγαλύτερο εύρος κινήσεων.
Είναι σαν ένα σπαθί που χαϊδεύεις με το χέρι.
Κάπως έτσι είναι...
-Αυτό αναπαριστούμε. -Ναι.
Σε τελική ανάλυση, η εικόνα του Μπόμπα Φετ ήταν που ενέπνευσε
όλο αυτό.
Ο Μπόμπα Φετ ήταν κάτι σαν ανώνυμος χαρακτήρας.
Μοναχικός πιστολέρο, όταν ήμουν μικρός.
Δεν είχες δει το πρόσωπό του, δεν τον γνώριζες.
Υπήρχαν διάχυτες παραπομπές σ' αυτόν και κάποιες θολές ιστορίες
γύρω από το ποιόν του, οπότε, έπεσε σαν βόμβα
όταν βγήκε το πρίκουελ και διευκρινίστηκε ότι επρόκειτο
για τον κλώνο του κυνηγού Τζάνγκο Φετ.
Ήταν μια τελείως νέα πληροφορία.
Κρατήσου, μικρέ. Θα μπούμε στους αστεροειδείς
και θα του ετοιμάσουμε μερικές εκπλήξεις.
Τέτοιες συνυφάνσεις
είχαν δημιουργηθεί όλα αυτά τα χρόνια μέσω των ταινιών Star Wars.
Εδώ τις βλέπουμε σε πιο συμπυκνωμένο χρονικό πλαίσιο.
Οπότε, η εμφάνιση του Μπόμπα Φετ, η αντίδραση του κοινού προς αυτόν
και η εξαιρετική συνεργασία που είχαμε, αποτέλεσαν το έναυσμα να πάμε
να μιλήσουμε σε όλους στο Disney Plus, στην Κάθι
και σε όλους στη Lucasfilm για τη δυνατότητα να επεκταθεί
και να γίνει σειρά.
Υπό το φως της πυράς, δέχεται τη βοήθεια του πολεμιστή,
και προσαρμόζοντας τα τελευταία στοιχεία πάνω στο όπλο,
υψώνει το λεπτό κοντάρι γκάφι του.
Το περιστρέφει με μαεστρία
και το κρατά με τα δύο χέρια μπροστά στους μηρούς του.
Υψώνει το βλέμμα του στα αστέρια, καθώς η νέα μεταμορφωμένη φιγούρα του
σκιαγραφείται στον αχνό ορίζοντα του ερημικού πλανήτη.
Είναι αναγεννημένος.
Δεν είναι πλέον μόνος.
Ανήκει σε μια φυλή.
Εντάξει. Πάω για μακιγιάζ. Τα λέμε εκεί.
ΚΑΘΛΙΝ ΚΕΝΕΝΤΙ ΕΚΤΕΛΕΣΗ ΠΑΡΑΓΩΓΗΣ
Όταν ο Τζορτζ μού πρωτομίλησε για το Boba Fett,
μου είπε αμέσως "Είχα επιλέξει έναν απίθανο ηθοποιό από τη Νέα Ζηλανδία,
"τον Τεμουέρα Μόρισον, για να υποδυθεί τον Τζάνγκο Φετ".
Είπε "Αν ποτέ κάνεις σειρά το Boba Fett, να επιλέξεις τον Τεμουέρα για τον ρόλο,
"επειδή είναι εξαιρετικός ηθοποιός".
Ο Μπόμπα ήταν ο μόνος που είχε συλλάβει τον Χαν Σόλο.
Αυτό τον έκανε αξιέπαινο.
Το γεγονός ότι ήταν μυστηριώδης, όπως, επίσης,
ότι δεν τον έβλεπες συχνά, λειτούργησαν υπέρ μου.
Είχαμε τη δυνατότητα να τους δώσουμε μια γεύση.
Να δώσουμε στο κοινό μια γεύση των ικανοτήτων του.
Για μένα, το ζητούμενο ήταν στα επεισόδια
του 2ου κύκλου του The Mandalorian να παίξω σωστά.
Να δουλέψω σκληρά, δημιουργώντας έναν δυναμικό και συναρπαστικό ήρωα,
κι ό,τι ήθελε προκύψει. Και ιδού το αποτέλεσμα.
Πρώτη μέρα. Πάμε. Θα σκίσουμε.
Ο Τεμ Μόρισον είναι ο Μπόμπα Φετ
γιατί μοιάζει πολύ με τον ίδιο τον ήρωα. Έχει
μια επιβλητική παρουσία, αλλά και μια απαλότητα,
ευγένεια και γενναιοδωρία που σε αφοπλίζει.
Βγάζει όλον του τον εαυτό υποδυόμενος τον χαρακτήρα.
Πρέπει να ζητήσω από τον θεό των συναισθημάτων να μου στείλει μερικά
πολύ σύντομα.
Δεν έχω πολύ χρόνο.
Είμαι ευλογημένος, όμως, γιατί κατάγομαι από τους Μαορί.
Έχουμε το haka για να τραβάμε ενέργεια.
Έχουμε το waiata tangi, το po, το pokeka.
Όλα αυτά τα τραγούδια
που ήταν των προγόνων μας.
Μου δημιουργούν το σωστό κλίμα ή τη διάθεση.
Διασχίζω πάνω στο μπάνθα μου Τις άμμους του Τατουίν
Ναι, διασχίζω πάνω στο μπάνθα μου Τις άμμους του Τατουίν
Πηγαίνω στο Μος Άισλι Το συνδικάτο των Πάικ με περιμένει
Ρόμπερτ Ροντρίγκεζ, δικό σου, αδερφέ.
Τα πάμε πολύ καλά με τον Ρόμπερτ. Κάναμε κλικ.
Προπονούμαστε μαζί, αν και είναι καλύτερος από μένα
στον πάγκο, οφείλω να πω. Οι δικέφαλοί του
έχουν φουσκώσει πιο πολύ από τους δικούς μου.
Μετά τα βάρη, πιάνουμε τις κιθάρες.
-Και ξεκινάμε. -Παίζω μουσική με τους ηθοποιούς
και τους συνεργάτες μου για να δεθούμε πιο πολύ.
Απαιτεί τον συγχρονισμό όλων σε κάτι δημιουργικό,
όπως ακριβώς στο γύρισμα μιας ταινίας.
Διατηρείται μια δυναμική ροή.
Τα μπλουζ του λάκκου Σάρλακ, ναι
Πέρυσι, τελειώνοντας το επεισόδιο "The Tragedy" του 2ου κύκλου,
με πήραν τηλέφωνο ο Τζον κι ο Ντέιβ και μου είπαν
ότι τους άρεσε αυτό που έβλεπαν και η προσέγγισή μου στον Μπόμπα Φετ.
Είπαν ότι δεν ήθελαν απλώς να σκηνοθετήσω μερικά ακόμα επεισόδια,
αλλά να αναλάβω καθήκοντα εκτελεστικού παραγωγού.
Είναι ό,τι καλύτερο μπορείς να περιμένεις.
Είναι απερίγραπτη η συμβολή του Ρόμπερτ
στη διαδικασία δημιουργίας του Μπόμπα.
Λατρεύει τον ήρωα,
φτιάχνει δικά του ανιμάτικ με στρατιωτάκια μερικές φορές,
είναι ειδικός.
Είναι Τζεντάι, ξέρει τη δουλειά του.
Είναι ωραίο που δεν σ' έχουμε ξαναδεί να κάνεις αυτήν την κίνηση.
Είχες εκπαιδευτεί, αλλά δεν είδαμε αυτό το κομμάτι.
Η δομή της ιστορίας που έπλασε ο Τζον ήταν υπέροχη.
Η υπόθεση επεκτείνεται χρονικά στο μέλλον
από εκεί που αφήσαμε τον Μπόμπα πέρυσι,
ενώ μέσα από αναπολήσεις απαντώνται καυτά ερωτήματα
και βλέπουμε τι απέγινε ο Μπόμπα μετά τον λάκκο Σάρλακ.
Μία από τις δυσκολίες να εξηγήσουμε πώς επέζησε ο Μπόμπα Φετ
στον λάκκο Σάρλακ ήταν να γυρίσουμε
και να το δούμε επιστημονικά,
να σκεφτούμε λογικά πώς θα είχε επιζήσει.
Ίσως υπήρχε ένας θύλακας αέρα εκεί μέσα ή ίσως βρήκε
έναν νεκρό στρατιώτη
και δανείστηκε το οξυγόνο του για να αναπνέει.
Και στη συνέχεια, πώς δραπέτευσε;
Γιατί ο Σάρλακ είναι ένα τεράστιο πλάσμα που ζει
δεκάδες μέτρα κάτω από το έδαφος.
Έτσι, αρχίσαμε να σκεφτόμαστε λογικά πώς θα μπορούσε να τα καταφέρει.
Πώς θα μπορούσε να στέκει;
Ώσπου ο Τζον είχε την ιδέα να βρίσκεται κυριολεκτικά μέσα στα σωθικά του,
σ' ένα πολύ κλειστοφοβικό μέρος.
Φτιάξαμε τα τοιχώματα του στομάχου του
Α. ΤΖΟΟΥΝΣ ΣΧΕΔΙAΣΜΟΣ ΠΑΡΑΓΩΓΗΣ
που έπρεπε να μοιάζουν πειστικά με τις φλέβες, την υφή και τα έντερα,
να τα καλύψουμε με γλίτσα σ' ένα ενιαίο οπτικό αποτέλεσμα.
Το θέμα με τον Μπόμπα είναι ότι πέφτοντας στον λάκκο του Σάρλακ,
με το που βυθίζεται στον υπόγειο κόσμο, στον κάτω κόσμο,
επέρχεται μέσα του μια συνταρακτική αλλαγή, όπως είναι αναμενόμενο.
Κι έχει την ευκαιρία, βγαίνοντας πλέον έξω,
να διαλέξει τι είδους άνθρωπος θα είναι.
Δικά μου είναι.
Θα σας μάθω να τα καβαλάτε.
Σε παρακαλώ, βοήθησέ μας να σταματήσουμε το τρένο.
Όσο διασκεδαστικό κι αν είναι να παρουσιάσεις τον χαρακτήρα
ως αμφιλεγόμενης ηθικής υπόστασης που προκαλεί χαμό σ' όλο τον γαλαξία,
αυτό έχει τα όρια του.
Δεν σου επιτρέπει να εξερευνήσεις νέες ιστορίες. Ακούγεται καλό,
αλλά όταν εστιάζεις στην ουσία αυτού του χαρακτήρα,
αν πρόκειται απλώς για έναν παράνομο
που εκτελεί απλώς ωραίες σεκάνς δράσης,
δεν μιλάμε για το Star Wars. Στο Star Wars,
κάθε χαρακτήρας αντιμετωπίζει ορισμένα εμπόδια,
συνήθως ψυχικά πέρα από σωματικά.
Ακόμα κι όταν πολεμά έναν κακοποιό,
αν δεν βιώνει κάποια εσωτερική σύγκρουση,
χάνει το μισό της αξίας του.
Έτσι, βρήκαμε έναν τρόπο να διατηρήσουμε, ως ελπίζουμε,
τα ακραία στοιχεία του χαρακτήρα του,
πόσο καλός ήταν στη δουλειά του ως κορυφαίος κυνηγός επικηρυγμένων
στον γαλαξία, στη δούλεψη του Νταρθ Βέιντερ.
Πώς διατηρείς αυτό,
δείχνοντας, ταυτόχρονα, ότι ο χαρακτήρας πήρε το μάθημά του
με τα χρόνια και την εμπειρία;
Προτείνω όλες οι οικογένειες του Μος Έσπα
να συμμαχήσουν με στόχο
την εξάλειψη του συνδικάτου των Πάικ.
Ο Τζον φλέρταρε με αρκετές ιδέες
από γκανγκστερικές ταινίες.
Μιλήσαμε για την εμβληματική φιγούρα του Κόναν,
την πορεία του μέχρι να γίνει βασιλιάς, και όλες αυτές τις ισχυρές φιγούρες
που βλέπαμε μικροί σε διάφορες ταινίες, όπως στον Νονό.
Αφού ο Μπόμπα ήταν άτομο του υποκόσμου,
αυτό θα ήταν το πεδίο δράσης και στη συνέχεια της ζωής του.
Εξετάζοντας το είδος των γκανγκστερικών ταινιών, βλέπουμε
κρίσεις συνειδήσεως, αλλά και πολιτικές προκλήσεις,
διαμάχες με άτομα που είναι ακόμα πιο αμφιλεγόμενα από ηθική σκοπιά.
Τι πρεσβεύεις τελικά σ' αυτόν τον κόσμο;
Σ' ενδιαφέρει μόνο η εξουσία ή μήπως σε προβληματίζει
κι ο σκοπός του να κατέχεις αυτήν την εξουσία;
Γίνατε όλοι πλούσιοι και τρανοί υπό την εξουσία του Τζάμπα Χατ.
Μπορείτε να ξαναγίνετε, αν ακούσετε τον Μπόμπα Φετ.
Ο Μπόμπα είναι σπουδαίος ήρωας,
αλλά θέλει δίπλα του κάποιον για να τον στηρίζει,
αν όχι, μερικές φορές, να παίρνει τα ηνία.
Τότε αποφασίσαμε με τον Τζον να φέρουμε στο προσκήνιο τη Φένεκ,
κυρίως λόγω της Μινγκ-Να.
Η Μινγκ-Να ερμηνεύει τον ρόλο της με έναν υπέροχο αέρα.
Παίξαμε πολύ μ' αυτό
που ονομάζω "ύφος της Φένεκ".
Σχεδίασα ολόκληρες σκηνές που καταλήγουν σ' αυτήν να κοιτά τον Μπόμπα
μ' ένα ύφος που λέει πολλά.
Συν ότι είναι μεγάλη θαυμάστρια του Star Wars.
Να ξέρετε πως θα δυσκολευτώ να κρατηθώ βλέποντας ένα 8D8
όταν αρχίσουν να το κουνάνε. Σας ενημερώνω απλώς
ότι ίσως χάσω τον ειρμό μου.
Καβαλάω μπάνθα.
Ξέρετε, ένα μπάνθα που κουνάει το κεφάλι, που κινείται στ' αλήθεια,
που η ράχη του πάει πάνω κάτω.
Είναι τα καλύτερα παιχνίδια του κόσμου.
Επιστρέψαμε!
Προσπαθώ να μην ξεχνώ, μου το θυμίζει ο Τεμ,
να μένω συγκεντρωμένη και να μην κάνω σαν σπασικλάκι.
Προσπαθώ να μη φρικάρω εδώ.
Έχουμε εξαιρετική σχέση, και τώρα που τη γνώρισα,
όταν διαβάζω το σενάριο,
αισθάνομαι ν' ακούω τη φωνή της.
Τέτοια ωραία δυναμική υπάρχει μεταξύ μας.
Είναι πάντα ωραίο όταν η κάμερα μπορεί να καταγράψει
αυτή την επαφή μεταξύ δύο ηθοποιών κατά την ερμηνεία τους.
Είναι σαν χορός.
Χορεύουμε ταγκό;
Ο τρόπος που συνεργάζονται οι δυο τους
και η δύναμη και η εμπιστοσύνη που έχουν εξίσου
ο ένας για τον άλλον, είναι κάτι αξιοσημείωτο.
Σου δίνουν την αίσθηση ότι γνωρίζονται από παλιά
κι ότι αυτός στηρίζεται επάνω της.
Αν μου επιτρέπεις...
Μίλα ελεύθερα.
Στους δύσκολους καιρούς, πόνταρε πάντα στον φόβο.
Αρχίζουν να σας περικυκλώνουν, εσείς κάνετε μια κίνηση,
σηκώνετε το όπλο κι ετοιμάζεστε να ρίξετε.
Τότε είναι ήδη τέσσερα άτομα.
Όταν σκηνοθετείς το πιλοτικό επεισόδιο, θέτεις τις βάσεις για πολλά.
Θέτεις το ύφος και τον τόνο όλης της σειράς.
Ήθελα, κατ' αρχήν, η δράση να ανταποκρίνεται
στις υφιστάμενες προσδοκίες για τον Μπόμπα,
αλλά ήθελα να δείξω, επίσης, πώς ασκεί διοίκηση από το παλάτι.
Θα είστε πιστοί και σ' εμένα αν σας χαρίσω τη ζωή;
Ήθελα να θέσω τις αναπολήσεις και τον τρόπο
με τον οποίο έγινε μέλος των Τάσκεν.
Θέλαμε οι Τάσκεν να μη μοιάζουν με καμία από τις φυλές που έχουμε δει,
οπότε, τους σχεδιάσαμε από την αρχή.
ΜΗΝ ΠΑΤΑΤΕ ΤΗΝ ΑΜΜΟ
Το αγαπημένο μου πρωτότυπο πλάσμα φέτος είναι μακράν το πλάσμα της άμμου.
Κι αυτό γιατί ανέκαθεν ήθελα να φτιάξω ένα πλάσμα με τέσσερα χέρια.
Όταν αρχίσαμε τον σχεδιασμό του, στη φάση της προπαραγωγής,
είχαμε τον COVID κι όλα γίνονταν εξ αποστάσεως μέσω βιντεοκλήσεων.
Πώς να μεταδώσεις το σκεπτικό σου για την όψη και τις κινήσεις του πλάσματος;
Έτσι, αναγκάστηκα να καταφύγω πάλι στα οικιακά βίντεο
που έφτιαχνα με στρατιωτάκια και ανιμάτικ,
κι έφτιαξα στα γρήγορα αυτόν τον μικρό σκελετό για να δείξω
με τι θα έμοιαζε αυτό το πλάσμα, πώς θα κινούνταν,
πώς θα μετατρέπονταν από δίποδο πλάσμα
σε κάτι που μοιάζει αρκετά με κένταυρο,
όπου τα μπροστινά του χέρια μετατρέπονται σε πόδια, αλλά παραμένουν χέρια.
Έλεγα να προσθέσω και πηλό για να το χτίσω,
αλλά σκέφτηκα ότι θα έκανα πιο γρήγορα φιλμάροντάς το.
Ήταν ένα απίστευτο σημείο αναφοράς για να αποκτήσουμε την αίσθηση της σεκάνς.
Ήθελε μια αίσθηση παλιομοδίτικου,
ΠΟΛ ΚΑΒΑΝΟ ΑΝΙΜΕΪΣΙΟΝ
της εποχής στοπ μόσιον
του Ρέι Χαριχάουσεν, σαν τη Σύγκρουση των Τιτάνων.
Κάτι τέτοιο.
Κι ο σχεδιασμός του πλάσματος ήταν ιδανικός γι' αυτό.
Ήθελα να χρησιμοποιεί στρατηγικά κάθε χέρι στη μάχη.
Ακόμα κι αν έδενες δύο χέρια του με μια αλυσίδα,
είχε άλλα δύο. Έτσι, όταν ρίχνει μπουνιά στον Μπόμπα,
τον χτυπά δύο φορές, μία με κάθε χέρι.
Είναι προφανές γιατί κανένας Τάσκεν δεν κατάφερε να το κατατροπώσει.
Κι όταν ο Μπόμπα το πετυχαίνει εντέλει, αποδεικνύει τη χρησιμότητά του στη φυλή.
Θεωρώ ότι ο Μπομπα Φετ
είδε σαν ένα νέος φως, έναν νέο τρόπο ζωής,
τη συμβίωσή του με τους Τάσκεν.
Ένιωσε πως ανήκε σε μια οικογένεια,
σε μια κοινότητα, κάτι που δεν είχε ποτέ.
Πολεμιστές, ετοιμαστείτε για μάχη!
Καβαλάρηδες, ακολουθήστε με!
Φρόντισα να δω τον Λόρενς της Αραβίας
και τον Άνθρωπο που τον Έλεγαν Άλογο γι' αυτό το επεισόδιο,
επειδή στον Λόρενς της Αραβίας υπήρχαν απίστευτες σεκάνς με τρένο.
Εγώ κι ο Ντιν Κάντνεϊ μελετήσαμε την κινηματογραφία
του Λόρενς της Αραβίας.
Στόχος είναι πάντα να πάρεις όλα όσα έχουν ήδη γίνει,
όλα όσα έχει δει το κοινό και τα έχει εκτιμήσει,
ΝΤΙΝ ΚΑΝΤΕΪ ΦΩΤΟΓΡΑΦΙΑ
και να σκεφτείς πώς μπορείς να προσαρμόσεις την υπόθεσή σου
στο συναισθηματικό στοιχείο που άρεσε στον κόσμο.
Είναι συναρπαστικό το γεγονός ότι ο Τζον κατάφερε
να εντοπίσει άμεσα ένα χαρακτηριστικό στοιχείο,
κάτι που ο κόσμος λάτρεψε σε μια άλλη ταινία,
και να το προσαρμόσει στο Star Wars και πιο συγκεκριμένα στο Boba Fett.
Η εικόνα είναι ενδεικτική της προσπάθειας να πάρεις τον έλεγχο
ώστε να μην κλιμακωθεί η κατάσταση,
ακόμα κι όταν κάνεις πράγματα για τους σωστούς λόγους.
Αυτό είναι και το νόημα όλης της σειράς: η προσπάθειά του να βρει τρόπο
να ελέγξει όλες αυτές τις υπερισχύουσες διασταυρούμενες πλευρές.
Ο Τζον μάς έδειξε πλάνα από τον Λόρενς της Αραβίας.
Εγώ το είχα δει... Όταν ήμουν στη Νέα Ζηλανδία,
έβλεπα μικρός αυτές τις ταινίες.
Λάτρευα τον Ομάρ Σαρίφ
και τους άλλους σπουδαίους της εποχής. Λάτρευα τον Άντονι Κουίν.
Και να που τους βρίσκω μπροστά μου. Βλέπω αυτό το απόσπασμα...
Βγαίνουμε έξω, ο Τζον μάς εξηγεί την προαπεικόνιση,
και πάμε κατευθείαν για γύρισμα. Και να η άμμος, να το τρένο.
Και νιώθω σαν να είμαι στην ταινία, μόνο που τώρα υποδύομαι τον Λόρενς.
Είναι άλλος άνθρωπος. Καθώς μεγαλώνουμε, ωριμάζουμε.
Και καθώς επέρχεται αυτή η ωριμότητα, ενίοτε μαλακώνουμε, αλλάζουμε,
και νομίζω ότι αυτό συνέβη και στον Μπόμπα κατά έναν τρόπο.
Έφυγε η μάσκα. Ένας νέος άνθρωπος, σε μια νέα φυλή.
Δεν είναι πλέον μόνος.
Στο αρχικό σενάριο, ο Μπόμπα γινόταν μέλος της φυλής,
είχε μια στιχομυθία με τον αρχηγό και μετά στεκόταν όρθιος κρατώντας το γκάφι.
Θυμάμαι πως από την αρχή, ο Τζον, ο Ντέιβ, ο Ρόμπερτ, λέγαμε όλοι
ότι έπρεπε να κάνει περισσότερα.
Θέλαμε κάτι δυναμικό για το τέλος.
Εντάξει, ξεκινάμε. Στις θέσεις σας. Μοτέρ ήχου.
Έτοιμοι, και πάμε.
Συνεργαστήκαμε με τους χορογράφους μάχης, συνεργαστήκαμε με τους κασκαντέρ
που υποδύονται τα μέλη της φυλής
και καταλήξαμε σ' αυτήν
την ομαδική κίνηση, που θεωρώ πως τελικά είναι πολύ επιβλητική.
Και ένα, δύο, τρία, τέσσερα,
και σκύψιμο, και πάμε, και πάμε, πάμε.
Εκμεταλλεύομαι την καταγωγή μου από τους Μαορί, αλλά είναι θέμα ενέργειας.
Έχω εκπαιδευτεί και στον χειρισμό της taiaha, της βακτηρίας μας,
κι αυτό με βοηθά πολύ όταν κρατώ το γκάφι.
Πολλές συζητήσεις γύρω από το Star Wars
αφορούν στην απεικόνιση όσων έχουν ήδη ιδωθεί.
Σχέδια, χαρακτήρες, υποθέσεις,
κι εδώ είχαμε την ευκαιρία να ξεδιπλώσουμε όχι απλώς τον Μπόμπα Φετ,
αλλά την κουλτούρα του Μος Έσπα.
Το μόνο δώρο που μεταφέρω είναι το εγκάρδιο καλωσόρισμα του δημάρχου,
το οποίο εκφράζω εκ μέρους του.
Κάθε μέρα στο πλατό ήταν σαν γιορτή. Ακόμα κι όταν σκηνοθετούσα,
νέοι χαρακτήρες και σκηνικά αντικείμενα
ή ειδικά εφέ της Legacy κατέφθαναν,
οπότε, έπρεπε να φύγω από το πλατό για να δω
τον σφυροκέφαλο δήμαρχο που έφτασε μια μέρα.
Ήταν φοβερός. Πήγαμε και τον είδαμε με τον Τζον και τον Ντέιβ
όταν τον πρωτοέστησαν,
κι ένιωθες σαν να βρίσκεσαι σε διαστημικό ζωολογικό κήπο. Τόσο ζωντανός ήταν.
Βγάζει τόσο συναίσθημα, παρά την περίεργη, απόκοσμη μορφή του.
Είναι από τους πιο εμβληματικούς χαρακτήρες της καντίνας.
Και τίποτα άλλο να μη θυμόσουν, αυτός ο σφυροκέφαλος τύπος
ξεχώριζε, θα σου είχε μείνει.
Το έχω δει να το κάνουν πολλές φορές σε διάφορες ταινίες και είναι σοκαριστικό
πόσο ζωντανό σού φαίνεται όταν το κοιτάζεις.
Ποιος είναι αυτός που μπαίνει απρόσκλητος;
Υποδύομαι μέσα από τον χαρακτήρα.
ΤΖΟΝ ΡΟΖΕΝΓΚΡΑΝΤ Ο ΔΗΜΑΡΧΟΣ
Φτιάξαμε ένα υποστήριγμα πλάτης για να αντέξω το βάρος του.
Πήραμε ένα κέλυφος από υαλονήματα και βάλαμε επάνω... Έτσι το φοράω,
ώστε το βάρος να κατανέμεται καλύτερα.
Έπρεπε να αναλογιστώ τις κινήσεις του, όμως.
Ανοιγοκλείνει τα μάτια, κουνάει το μέτωπο.
Όπως όλοι οι Ιθόριαν,
έχει παράξενα στόματα και στις δύο πλευρές, που κουνιούνται
καθώς μιλάει κάπως σαν φάλαινα, και τα λόγια του μεταφράζονται.
Έχει έναν φορητό διερμηνέα πάνω του.
Το εν λόγω Τάγμα απαγορεύεται να δρα έξω από την επικράτεια του Χατ.
Ευχαριστώ που τον παραδώσατε.
Έχει πλάκα τώρα που κάνουμε αυτές τις ζωντανές σειρές.
Αντιμετωπίζαμε ίδια προβλήματα στο Clone Wars.
Αλλά επειδή τώρα λέμε πολλές ιστορίες,
θέλουμε να έχουμε έναν Ιθόριαν που να μιλάει.
Να μη βάζουμε υπότιτλους.
Πώς γίνεται; Του φοράμε διερμηνέα.
Τον βλέπετε σ' ένα επεισόδιο του Clone Wars.
Όταν τον έφτιαξαν, τον έβλεπα και έλεγα
"Θεέ μου, να ο φορητός διερμηνέας μας". Είναι πολύ ωραίο να βλέπεις ότι παρέμεινε,
ότι είναι ακόμα... Αυτό απαιτούν οι θεατές:
ένα ενιαίο σύμπαν.
Το κουμάντο μιας οικογένειας είναι πιο σύνθετο από το κυνήγι επικηρυγμένων.
Ώστε έτσι;
Πήγαινε στο Άδυτο της Γκάρσα.
Θα καταλάβεις τι εννοώ.
Για το μαγαζί της Γκάρσα, είχαμε γύρω στα 300 νέα κοστούμια που βλέπαμε πρώτη φορά.
ΣΟΝΑ ΤΡΕΠΣΙΤΣ ΚΟΣΤΟΥΜΙΑ
Είχα στοίβες με βιβλία που περιείχαν τα πάντα γύρω από το Star Wars.
Ακόμα και για το παιχνίδι Battlefront. Απλώς φρόντισα
να ακολουθήσω την ίδια αισθητική, να μείνω εντός αυτού του κόσμου.
Έτσι, ήταν μια πρόκληση για μένα
να φροντίσω να διαχωρίζονται όλα τα άτομα
που συναντούμε στη σειρά.
Πιστεύω πως πέρασες το μήνυμά σου.
Η Γκάρσα Φουίπ είναι η ιδιοκτήτρια του Άδυτου.
ΤΖ. ΜΠΙΛΣ ΓΚΑΡΣΑ ΦΟΥΙΠ
Το Άδυτο είναι ένα ασυνήθιστο
καζίνο, καντίνα μπαρ στον Τατουίν.
Αν μπορώ να το παρομοιάσω, είναι σαν το μαγαζί του Ρικ στο Καζαμπλάνκα.
Κι αυτή είναι ο Ρικ.
Είναι ένας συνδυασμός μεταξύ Ρικ, Μπιγιονσέ
και Λόρεν Μπακόλ, δεν ξέρω.
Θυμάμαι τα χρόνια που ήσουν στην αρένα.
Δεν είχα ξαναδεί εντυπωσιακότερη επίδειξη πολεμικής αρετής.
Ήσουν θρύλος.
Προσαρμόζεται ανάλογα με τον συνομιλητή της για να ελίσσεται,
να επιβιώνει, να μένει ζωντανή και να ευδοκιμεί.
Το ότι ανήκει σ' αυτόν τον θρυλικό κύκλο δυναμικών γυναικών αυτού του κόσμου
είναι απίστευτη τιμή.
Γι' αυτό, άσε κάτω τον πελάτη,
επίτρεψε στους κυρίους να επιστρέψουν στη διασκέδασή τους, και ως αντάλλαγμα,
θα διαγράψω το χρέος σου από το τεφτέρι.
Άξιζε τον κόπο.
Να σου πω...
Μου φαίνεται πως χρειάζεσαι δουλειά.
Υπήρξαν πολλοί γούκι σαν τον Κρσάνταν
όλα αυτά τα χρόνια στο διευρυμένο σύμπαν, όπου ο κόσμος έλεγε
να μη μοιάζουν στον Τσουμπάκα ή να είναι μια σκοτεινή εκδοχή του.
Ένας γούκι κυνηγός επικηρυγμένων ή Τζεντάι.
Στην πράξη, το πρώτο πρόβλημα είναι
πώς να τον βλέπει ένα παιδί και να μη σκέφτεται τον Τσουμπάκα.
Η διαφορά τους πρέπει να γίνεται αμέσως οπτικά αντιληπτή.
Η ερμηνεία του Κάρεϊ, το παράστημά του, ο τρόπος που στέκεται,
διαφέρουν από του Πίτερ.
Το βλέμμα του είναι διαπεραστικό,
ενώ του Πίτερ είναι ευγενικό, γλυκό.
Να προσέχεις, εντάξει;
Εντάξει.
Έπρεπε να δώσω αυτό το στιλ στον χαρακτήρα,
γιατί είναι συνεχώς τσαντισμένος. Είναι το ύφος του.
Ήθελα να είμαι σίγουρος, ακόμα κι αν στεκόμουν απλώς
και δεν φαινόταν το πρόσωπό μου, ότι θα έβγαινε αυτό μέσα από τη στολή.
ΔΟΚΙΜΗ ΣΤΟΛΗΣ
Ο Ρόμπερτ Ροντρίγκεζ είχε συνεργαστεί στο παρελθόν με τον Κάρεϊ Τζόουνς.
Ο Κάρεϊ Τζόουνς ήταν συνεργάτης μου στην υποκριτική σχολή πριν κάποια χρόνια.
Αλλά ο Κάρεϊ μπήκε πραγματικά στο πετσί του ρόλου,
κι ως άνθρωπος από τον χώρο τον ειδικών εφέ,
ήξερε τι αναλάμβανε.
Η Legacy δημιούργησε ένα απίστευτο σύστημα
που με ξετρέλανε. Όποτε άνοιγα το στόμα μου για να πω κάτι,
ανοιγόκλειναν και τα σαγόνια του Κρσάνταν.
Ακόμα και τα φρύδια. Αν ήθελα να τα σουφρώσω ή να τα σηκώσω,
κουνιόταν αναλόγως και το πρόσωπο.
Κι αυτό το λάτρευα.
Προσπαθούν να δημιουργήσουν ένα στιλ μάχης για τον Μπόμπα.
Σε αντίθεση με τον Μανταλόριαν που είναι σένιος πιστολάς,
εγώ είμαι πιο πολύ σαν τον Κόναν, αυτόν είχαμε για πρότυπο.
Ταυτόχρονα, όμως, δεν ήθελα να φαίνεται ότι βαράει άσκοπα,
μονοδιάστατα. Ήθελα τα χτυπήματά του να έχουν ακρίβεια,
κι αυτό το βλέπουμε λιγάκι όταν χειρίζεται το γκάφι.
Το έψαξα λίγο και ανακάλυψα ότι το γκάφι
βασίζεται σ' ένα όπλο των πολεμιστών Φίτζι
που λέγεται totokia κι έχει στην άκρη ένα ράμφος.
Έλαβα όλα αυτά υπόψη, ώστε όταν χτυπάω,
να χρησιμοποιώ τα κατάλληλα μέρη του όπλου.
Ακόμα κι όταν δεν έχω το όπλο, κάνω και πάλι αυτήν τη γυριστή κίνηση.
Όταν ρίχνω γροθιά ή κάποιο χτύπημα, η κίνησή μου είναι περιστροφική
για να μοιάζει με την απόληξη του γκάφι,
για να έχω το δικό μου στιλ μάχης.
Ήμουν ενθουσιασμένος γιατί το επεισόδιό μου συνεχίζει
από το 5ο επεισόδιο του 1ου κύκλου που ο Φιλόνι ονόμασε "Gunslinger"
κι όλοι έλεγαν "Ο Μπόμπα Φετ είναι αυτός που περπατάει;"
Με το που ακούγονται τα σπιρούνια, όλοι σκέφτονται
"Ξέρουμε ποιος είναι".
Η ιστορία συνεχίζεται. Τη σώζει, την πηγαίνει σ' ένα μαγαζί με εμφυτεύματα.
Έχω την ευκαιρία να δείξω πώς απέκτησε το ρομποτικό στομάχι της,
κάτι που διασκέδασα αφάνταστα.
-Θέλουμε να τον δούμε να βάζει... -Νόμιζα πως το εμφύτευμα ήταν μέσα.
Θα το κάνουμε αποσπώμενο.
Κατ' αρχάς, υπήρχαν πρακτικά προβλήματα.
Αυτό που κάναμε έμοιαζε με ωραίο τρικ ταχυδακτυλουργού,
όπου μπαίνω σ' ένα κουτί,
και μετά στρώνουν ένα προσθετικό κομμάτι
από πάνω μου, ώστε να φαίνεται σαν να είμαι ξαπλωμένη στο κρεβάτι.
Έλεγα πως είμαι σαν τη γυναίκα στο τρικ που την κόβουν στη μέση.
Έτσι είχαν τη δυνατότητα να δείχνουν
τον τύπο που με χειρουργούσε και τα εξαρτήματα στην κοιλιά μου.
Δεν θα την κλείσεις;
Και να καλύψω τόσο όμορφα μηχανήματα;
Πρωτοσυστήσαμε τον Μανταλόριαν ως ένα άτομο που είχε πολύ
ανάμεικτα συναισθήματα για τα ντρόιντ.
Και τώρα, βλέπουμε τους νέους να βάζουν εμφυτεύματα στο σώμα τους.
Βλέπουμε την εξέλιξη της νέας γενιάς, πώς έχει άλλη προδιάθεση
σε σχέση με την παλιά.
Τι μου έκανες;
Σε πήγα σε μαγαζί με εμφυτεύματα στα προάστια του Μος Άισλι.
Βαρέθηκα να βλέπω συναδέλφους να πεθαίνουν λόγω της βλακείας άλλων.
Είμαστε πιο έξυπνοι.
Ώρα να πάρουμε την τύχη στα χέρια μας.
Εμείς;
Εξαρχής, το Boba Fett έμοιαζε
με παραλλαγή του The Mandalorian αλά Οικογένεια Άνταμς,
όπου το δικό του ντρόιντ ήταν ένα 8D8,
που ερμηνεύει ο Ματ Μπέρι με μια σαρδόνια φωνή.
Οι στριγκλιές των βασανιστηρίων τους θα στείλουν ηχηρό μήνυμα
σε όλους τους επίδοξους αμφισβητίες του θρόνου σου.
Το κάστρο φαίνεται σαν στοιχειωμένο,
και το ράνκορ δεν είναι πια εκεί,
οπότε, έπρεπε να βρούμε τρόπο να φέρουμε
ένα άλλο στη θέση του.
Παρακαλούμε, δέξου αυτό το δώρο ως επανόρθωση.
Φοβερό δώρο.
Είχαμε φτιάξει μια υπέροχη μινιατούρα
για το εσωτερικό του λάκκου με το ράνκορ.
ΕΝΡΙΚΟ ΝΤΑΜ ΟΠΤΙΚΑ ΕΦΕ
Βασικά, ήταν ένα μεγάλο μοντέλο με τις θύρες, το άνοιγμα,
τους βράχους και το πλέγμα στην οροφή.
Λειτουργούμε με αρχαιολογική ακρίβεια.
Ερευνητές στην ILM μάς βρήκαν παρασκηνιακά πλάνα
από τις παλιές ταινίες, κι έτσι ήμασταν πολύ ακριβείς.
Το σκανάραμε και στη συνέχεια το προβάλαμε στις περιμετρικές LED οθόνες μας,
για να γυρίσουμε τα πλάνα με τους ηθοποιούς σ' αυτό το περιβάλλον.
Κατ' εμέ,
αυτό που καθιστά το ράνκορ αξέχαστο
είναι ότι ο εκπαιδευτής του λυπάται πάρα πολύ όταν το ράνκορ...
Όταν ο Λουκ τού κλείνει την πόρτα στο κεφάλι.
Ο Λουκ παλεύει για τη ζωή του
και είμαστε με το μέρος του,
αλλά βλέπουμε τον φροντιστή του ράνκορ να στενοχωριέται όταν διαπιστώνει...
Μου φάνηκε πολύ περίεργο. Είναι σαν τα σκυλιά;
Βρήκαμε διασκεδαστική αυτήν τη διάσταση,
κι ασφαλώς, το στοιχείο που την αναδεικνύει
είναι ο εκπαιδευτής.
Δεν εμπιστεύομαι όσους δεν συμπαθούν τα σκυλιά.
ΝΤΑΝΙ ΤΡΕΧΟ ΣΤΑΒΛΑΡΧΗΣ ΡΑΝΚΟΡ
Πρέπει να αγαπάς τα σκυλιά για να εκτιμήσεις το ράνκορ.
Είναι σαν ένας γιγάντιος σκύλος.
Μπορείς να τον εκπαιδεύσεις για να επιτίθεται, να προστατεύει,
ή και να κάνει σαν κουτάβι.
Εδώ σ' αρέσει, ε;
Βρήκα το κλειδί σου; Ναι!
Δένεται μαζί σου. Αν είσαι ο άνθρωπός του,
κάνει ό,τι του πεις,
κι ο Μπόμπα Φετ το αντιλαμβάνεται αυτό.
Όταν του βγάζω το κάλυμμα και βλέπει τον Μπόμπα Φετ,
είναι σαν να του λέει "Εντάξει,
"αφού σ' εμπιστεύεται ο άνθρωπός μου, θα σ' εμπιστευτώ κι εγώ".
Ήρεμα, μικρέ.
Είναι από τα πιο αξιαγάπητα πλάσματα στην Επιστροφή των Τζεντάι.
Όταν έμαθα ότι θα το επαναφέραμε στο Book of Boba,
χαμογέλασα πλατιά ακούγοντας τον Τζον να λέει
"Να βρούμε μια σεκάνς για να τιμήσουμε αυτό το πλάσμα".
Και για να το τιμήσουμε, ξαναείδαμε όλα τα πλάνα από παλιά,
όλες τις αρχικές μακέτες,
για να αποδώσουμε τη σωστή αίσθηση.
Δεν είναι το ίδιο ράνκορ, άρα μπορούσε να παρεκκλίνει.
Όμως, θέλαμε να διατηρήσουμε τη γοητεία του παλιού.
Και η γοητεία αυτή ήταν προϊόν της μαριονέτας που έφτιαξε ο Φιλ Τίπετ.
Ήταν ένα λαστιχένιο τέρας.
Αλλά όπως κινηματογραφήθηκε, όπως φωτίστηκε,
όπως βάφτηκε, ήταν πραγματικά υπέροχο.
Δεν ήταν τελείως φωτορεαλιστικό, μα δεν ήταν απαραίτητο.
Τον συναισθηματικό αντίκτυπο θέλαμε να συλλάβουμε.
Στην Επιστροφή των Τζεντάι, ένα τεράστιο ψεύτικο χέρι άρπαζε τον Λουκ.
Σ' αυτήν την εκδοχή, σκεφτήκαμε να βάλουμε τον Μπόμπα Φετ να το καβαλάει.
Θέλαμε να καβαλάει ένα γιγάντιο ψηφιακό τέρας,
ή μήπως ένα αληθινό κεφάλι από ράνκορ;
Και τελικά αποφασίσαμε να τα δώσουμε όλα.
Σου γεννάει αναμνήσεις, ε;
Τον παλιό καιρό.
Εντέλει, δεν περιοριστήκαμε απλώς στο κεφάλι.
ΡΙΤΣΑΡΝΤ ΜΠΛΑΦ ΟΠΤΙΚΑ ΕΦΕ
Γιατί καταλήξαμε να φτιάξουμε υλικά το κεφάλι και τους ώμους,
και τα χέρια του ψηφιακά, ως επέκταση των υλικών.
Έτσι, ανάλογα με το πλάνο, βλέπετε κάτι τελείως ψηφιακό,
κάτι τελείως υλικό, ή συνδυασμό των δύο.
Με το που βλέπεις ένα πλάσμα πλήρους μεγέθους
που κινείται μηχανικά, το πιστεύεις περισσότερο.
Έπρεπε σχεδόν να πείσεις τον εαυτό σου ότι δεν ήταν αληθινό.
Με πιάνετε;
Επειδή αυτό το πλάσμα είναι τεράστιο, κινείται,
κι είναι σαν...
Όταν έχεις ένα ανιματρόνικ ή κάτι άλλο που κινείται,
κινείται αυτό το μέρος μόνο.
Όμως, όταν κινούνται και οι μύες του λαιμού κι όλα τα υπόλοιπα μαζί,
μένεις άφωνος.
Θέλω να μάθω να καβαλάω αυτό.
Πώς είπες;
Εξαρχής, μελετώντας με τον Τζον όλον τον κύκλο επεισοδίων,
ο Τζον είχε κατά νου κάποια πράγματα.
Και στους δυο μας άρεσε ο Μάντο,
και σκεφτήκαμε ότι θα ήταν δύσκολο
να ολοκληρωθεί ο κύκλος χωρίς να τον βλέπουμε.
Είναι φίλος του Μπόμπα,
οπότε, είναι λογικό να συμμετέχει στην υπόθεση.
Ποιον θα κυνηγήσω;
Κανέναν. Χρειαζόμαστε μπράτσα.
Ο Μπόμπα Φετ.
Θα εκτιμούσε τη βοήθειά σου.
Αφού το The Book of Boba Fett μπήκε στη ροή της ιστορίας και καταστάλαξαν όλα,
μπορέσαμε ν' αφήσουμε τον χρόνο να κυλήσει,
να πάρουμε μια ανάσα και να δούμε τον Μανταλόριαν
αφότου είχε βγάλει την περικεφαλαία του
και το παιδί δεν ήταν πλέον στη ζωή του.
Η σχέση πατέρα-παιδιού που είχε αναπτυχθεί δεν ίσχυε πλέον.
Η ζωή του θα είχε χάσει το νόημά της, εν μέρει.
Αυτό μας πρόσφερε γόνιμο έδαφος.
Μπορώ να σε παραδώσω ζεστό...
ή παγωμένο.
Ξανάγινε κυνηγός επικηρυγμένων. Έχει το σκοτεινόσπαθο.
Αισθάνεσαι πως είναι κάποιος που αναζητά πατρίδα.
ΜΠΡΑΪΣ ΝΤΑΛΑΣ ΧΑΟΥΑΡΝΤ ΣΚΗΝΟΘΕΣΙΑ
Αναζητά το σπίτι του στον γαλαξία.
Στην αρχή του επεισοδίου,
τον βλέπουμε να πηγαίνει στην Άρμορερ και στον Χέβι και να επανασυνδέεται μαζί τους.
Στην πορεία, ζητά να τον εκπαιδεύσουν.
Έτσι. Νιώσ' τη.
Είσαι πολύ αδύναμος για να αντιστέκεσαι στο σπαθί.
Θα χάσεις άμα του πας κόντρα.
Δεν μπορείς να το ελέγξεις με τη δύναμή σου.
Μια παρέκκλιση μπορεί ενδεχομένως να καθυστερήσει την αφήγηση της ιστορίας.
Στο Star Wars, όμως, σου κρατά το ενδιαφέρον
γιατί σου εξηγεί έναν θρύλο.
Έχω πάντα στο μυαλό μου τη σκηνή όπου εμφανίζεται το φωτόσπαθο,
κι ο Όμπι-Ουάν Κενόμπι μιλά για τον Πόλεμο των Κλώνων και τον μπαμπά του Λουκ.
Ήσουν στον Πόλεμο των Κλώνων;
Ναι. Ήμουν κάποτε Ιππότης Τζεντάι σαν τον πατέρα σου.
Μακάρι να τον είχα γνωρίσει.
Ήταν ο καλύτερος πιλότος στον γαλαξία.
Και πονηρός πολεμιστής.
Μαθαίνω ότι κι εσύ είσαι καλός πιλότος.
Έτσι, το να εξηγούμε τώρα τον θρύλο του Μάνταλορ,
τρεις κύκλους μετά την αρχική αφήγηση,
επειδή ο κόσμος θέλει να μάθει τι έγινε στην Εκκαθάριση,
τι ήταν η Νύχτα των Χιλίων Δακρύων, τα άσματα των παρελθόντων αιώνων.
Έτσι, αρχίσαμε να δείχνουμε εικόνες.
Κι οι εικόνες αυτές όφειλαν να θυμίζουν όσα είχαν δημιουργήσει ο Τζορτζ κι ο Ντέιβ
σχετικά με τον Μάνταλορ στη σειρά κινουμένων σχεδίων.
Όμως, είχαμε πλέον αφορμή γι' αυτήν την παρέκκλιση.
Οι απόγονοι του Μάνταλορ ξεστράτισαν.
Τελικά, οι αυτοκρατορικοί σφετεριστές κατέστρεψαν
όσα γνωρίζαμε και αγαπούσαμε τη Νύχτα των Χιλίων Δακρύων.
Η Εκκαθάριση του Μάνταλορ έχει ενδιαφέρον.
Αναζητήσαμε παραπομπές σε αρκετές ταινίες, όπως το Σύρριζα,
όπου τους βλέπεις να βρίσκονται στην έρημο, στις πετρελαιοπηγές,
απλές φιγούρες στρατιωτών με φόντο την καταστροφή.
Πίσω τους φαίνεται μια κόλαση επί Γης.
Βλέπεις σωρούς από ερείπια,
κι ανάμεσά τους τα ρομπότ να πλησιάζουν.
Βάλαμε ντρόιντ K-2SO που είχαν πολύ ενδιαφέρον.
Βάλαμε αναγνωριστικά ντρόιντ που κι αυτά είχαν ενδιαφέρον.
Τα βλέπετε στο βάθος
να βγαίνουν μέσα από τις φλόγες, φιγούρες με φόντο τα ερείπια.
Είναι πολύ δυνατές εικόνες.
Μόνο όσοι τηρούσαν τον τρόπο ξέφυγαν από την κατάρα που προφήτευε το δόγμα.
Μαθαίνουμε, επίσης, για το δόγμα και τους κανόνες που το διέπουν.
Και πόσο του στοιχίζει που είναι πλέον παρίας,
αφού παραβίασε έναν κανόνα που θεωρείται απαραβίαστος.
Ντιν Τζάριν, έβγαλες ποτέ την περικεφαλαία σου;
Την έβγαλα.
Τότε, δεν είσαι πλέον Μανταλόριαν.
Σε ικετεύω να με συγχωρήσεις. Πώς μπορώ να εξιλεωθώ;
Φύγε, αποστάτη.
Έλαβα το μήνυμά σου.
Μήνυμα; Ποιο μήνυμα;
Είπες πως μου βρήκες σκάφος στη θέση του Razor Crest.
Σωστά. Αυτό είπα, αυτή είναι η δουλειά μου.
Έλιωσα από την κούραση. Έφερες το παραδάκι;
Το Ν-1 είναι από τα αγαπημένα μου,
γιατί εγώ το είχα σχεδιάσει αρχικά για την Αόρατη Απειλή.
Ήταν το σκάφος του Άνακιν.
Σχεδιάστηκε συγκεκριμένα για να μοιάζει με Φόρμουλα 1 εκδοχή ενός Χ-wing.
Σκεφτήκαμε με τον Τζορτζ ποιες θα ήταν οι διαφορές.
Έχει πολύ ιδιαίτερο στιλ.
Είναι ένα χειροποίητο μηχάνημα.
Ο Τζον είπε "Ας το αντιμετωπίσουμε σαν ένα αυτοκίνητο-αντίκα.
"Ας το βγάλουμε από τη ναφθαλίνη, λες κι η Πέλι το βρήκε σ' ένα γκαράζ,
"του το παρουσίασε, και τώρα το φτιάχνουν μαζί,
"το κάνουν να πηγαίνει σφαίρα, του βάζουν εξαρτήματα,
"το αναβαθμίζουν, διατηρούν την παλιά αισθητική του,
"αλλά διαμορφώνουν κάτι νέο".
Σπουδαία νέα! Σου βρήκα στροφαλοφόρο αφομοιωτή ισχύος.
Θα είσαι ο ταχύτερος στον Εξωτερικό Δακτύλιο.
Τη δεκαετία του '50 και του '60
που εξελίσσεται το Νεανικά Συνθήματα του Λούκας,
οδηγούσαν Deuce Coupe και '32 Ford με τρία παράθυρα.
Τα έπαιρναν, έβγαζαν κάποια κομμάτια
κι έκαναν μετατροπές για γκάζια.
Θέλαμε να κρατήσουμε ζωντανό αυτό το πνεύμα.
Έτσι, η ιδέα να φτιάξουμε ένα μαχητικό Ν-1
σε γκαράζ με μια μηχανικό
να το εξατομικεύει,
είναι κομμάτι του Star Wars.
Είστε και οι δύο πολύ απορροφημένοι μ' αυτό.
Δεν λέτε απλώς "Πού είναι το χταπόδι της εξάτμισης;"
Είναι πιο πολύ σαν "Κρύβω έναν άσο στο μανίκι μου".
Κι όντως, κρύβει.
Το σχέδιο αυτό δημιουργήθηκε πάνω από 23 χρόνια πριν.
Θυμάμαι να κάθομαι μέσα του στο Leavesden, στο Λονδίνο,
όταν κάναμε τα γυρίσματα.
Είχα πια την ευκαιρία να καθίσω μέσα στη νέα εκδοχή του 23 χρόνια μετά,
κι αυτό μ' έκανε να χαμογελώ, γιατί ένιωθα σαν να μην έχω μεγαλώσει.
Ήταν ακόμα εκεί.
Πολύ καλή φάση.
Ο Τζορτζ ανέφερε την ιδέα να έχουμε μια σεκάνς εκπαίδευσης με τον Λουκ,
γιατί οι θεατές θ' αναρωτιόνταν τι απέγινε ο Γκρόγκου,
και ήθελαν να δουν τον Λουκ στον ρόλο του δασκάλου.
Η συμμετρία
του να έχεις εκπαιδευτεί από κάποιον αυτού του είδους και μετά να παίρνεις έναν
του ίδιου είδους και να τον εκπαιδεύεις, σε γεμίζει ικανοποίηση.
Ο Λουκ πρέπει να καταπιέσει τη συναισθηματική πλευρά του
και να φέρεται όσο πιο επαγγελματικά μπορεί
για να εμφυσήσει στον μαθητή του τις αξίες που είναι αναγκαίες,
ώστε να γίνει Τζεντάι μάστερ.
Ανέκαθεν έβλεπα τον Λουκ
ένα βήμα πιο κοντά στον Κουάι-Γκον Τζιν,
παρότι δεν τον είχε γνωρίσει.
Αλλά αν σκεφτείς ότι ο Κουάι-Γκον δίδαξε τον Όμπι-Ουάν, κι αυτός μετά τον Λουκ,
είναι λογικό ν' ακολουθείται η ίδια μεθοδολογία.
Κι έχει ενδιαφέρον ότι ο Κουάι-γκον δίδαξε τον Όμπι-Ουάν,
κι αυτός μετά τον Άνακιν.
Οπότε, ο Όμπι-Ουάν έχει διδάξει πατέρα και γιο, κάτι που με ιντριγκάρει.
Και στη συνέχεια ο πατέρας διδάσκει την Ασόκα. Πολύ ενδιαφέρον.
Ομολογώ πως η Ασόκα είναι λίγο αδούλευτη.
Όμως, με πολλή εκπαίδευση και υπομονή,
μπορεί να γίνει κάτι.
Ήταν δύσκολο να τη βάλουμε δίπλα στον Λουκ.
Είχαν μια παράξενη σχέση επειδή ήταν μαθήτρια του πατέρα του,
ενώ εκείνος δεν τον είχε γνωρίσει.
Έτσι, ο ένας συμπληρώνει τα κενά του άλλου με ωραίο τρόπο.
Μοιάζεις με τον πατέρα σου.
Το Star Wars ήταν ανέκαθεν μοναδικό επειδή εμφάνιζε
δυναμικές ηρωίδες.
Η πριγκίπισσα δεν ήταν "μη μου άπτου".
Πέσε στο λούκι για τα σκουπίδια.
Στάθηκε μπροστά στον Βέιντερ
και του την είπε στα ίσια,
ενώ η Ασόκα είναι μια γυναίκα Τζεντάι
με περίπλοκο υπόβαθρο.
Είναι συναρπαστικό.
Έχω δει τι προκαλούν αυτά τα συναισθήματα στους Ιππότες Τζεντάι.
Στους κορυφαίους.
Δεν θα πάρει το παιδί αυτόν τον δρόμο.
Και φυσικά, η Ροζάριο είναι απολαυστική.
Ήταν πολύ αστεία εκείνη η στιγμή με τη Ροζάριο.
Δεν το είχε καταλάβει, γιατί στο σενάριο έγραφε "Πλο Κουν".
Δεν είχε μάθει μέχρι την ημέρα των γυρισμάτων
ότι δεν θα συναντούσε τον Πλο Κουν.
Διαβάζω όλες τις σκηνές μου
και σκέφτομαι "Ενδιαφέρον φαίνεται. Μάστερ Πλο Κουν...
"Έχω μπερδευτεί λιγάκι, αλλά δεν πειράζει.
"Ενδιαφέρον θα 'χει. Ποια είναι η σχέση τους...
"Δεν ξέρω. Θα ξεκαθαριστούν όλα.
"Όταν φτάσω στο πλατό, θα τα ρωτήσω όλα
"και θα βρω την άκρη".
Και να σου ο Μαρκ Χάμιλ.
Δεν το πίστευα ότι στεκόμουν μπροστά του
και συνεργαζόμασταν.
Κρατούσα φωτόσπαθα,
είχα έναν μικρό Γιόντα
και τον αληθινό Λουκ Σκαϊγουόκερ μπροστά μου.
Απορώ πώς δεν λιποθύμησα εκείνη τη μέρα.
Απορώ πώς μου το κράτησαν μυστικό μέχρι τη μέρα
που βρέθηκα στο πλατό μαζί του.
Θα σε ξαναδώ;
Ίσως.
Είθε η Δύναμη να είναι μαζί σου.
Το κλειδί ήταν η παρουσία του Μαρκ,
γιατί αντιλαμβάνεσαι πόση σημασία έχει για εκείνον
αυτός ο χαρακτήρας.
Το αντιλαμβάνεσαι βλέποντάς τον εκεί και...
Και μόνο το βλέμμα του, βλέποντας την ερμηνεία του Γκρέιαμ,
το αίσθημα της περηφάνιας που έβγαζε
βλέποντας αυτήν τη στοχευμένη ερμηνεία στην οποία συμμετείχε.
Λέω "Κάποτε μου είπε", χωρίς να τον κοιτάω στα μάτια,
"Το μέγεθος μετράει δεν".
Κι αισθάνομαι ότι αυτό έχει αντίκτυπο στον Γκρόγκου.
Ο Γκρόγκου σταματάει, το νιώθω και γυρίζω το κεφάλι.
Κάναμε λήψεις με τον Μαρκ και στη συνέχεια με τον Γκρέιαμ.
Και ήταν πάντα μονοκάμερες γιατί είχαμε κάτι που λέγεται flux rig
ΝΤΕΪΒΙΝΤ ΚΛΑΪΝ ΦΩΤΟΓΡΑΦΙΑ
πάνω στην κάμερα. Πρόκειται για δυο μικρές υπέρυθρες κάμερες
δεξιά και αριστερά του κεντρικού φακού μας,
κι ο Γκρέιαμ έχει αόρατες υπέρυθρες κουκκίδες στο πρόσωπο.
Κάποιες ορατές, άλλες αόρατες. Το αποτέλεσμα ήταν σπουδαίο.
Όμως, η ερμηνεία του χαρακτήρα ανήκει τον Μαρκ.
Ο Μαρκ κι ο Γκρέιαμ έπρεπε να ενωθούν για να παραστήσουν τον Λουκ.
Ο Μαρκ έπρεπε να μεταδώσει όλες τις γνώσεις του γύρω από τον Λουκ.
Ήταν κάτι το ιδιαίτερο για όλους μας.
"Το μέγεθος μετράει δεν".
Έτσι μιλούσε.
Έλεγε γρίφους.
Άκουσες κάποιον να μιλάει έτσι στην πατρίδα σου;
Είναι μια νέα διαδικασία και για τους δυο μας.
Προσπαθούμε να δώσουμε στους παραγωγούς όλα όσα χρειάζονται.
Έχω κάνει τα πάντα: θέατρο, ραδιόφωνο, τηλεόραση, σινεμά.
Καθένα μέσο έχει συγκεκριμένες απαιτήσεις.
Αυτό εδώ, όμως, είναι κάτι τελείως νέο.
Σκέφτομαι ν' αλλάξω τον χρονισμό
του "Περίμενε πριν το πάρεις".
Γιατί νωρίτερα το ακούμπησα κάτω.
Ναι.
Και μετά του λέω "Περίμενε".
Μιλάμε για μια σύνθετη ερμηνεία.
Δεν εμπλέκεται μόνο ο αντικαταστάτης μου, αλλά κι ο σκηνοθέτης, το σενάριο,
όλα αυτά τα στοιχεία ενώνονται
για κάτι που το μαθαίνεις στην πορεία.
Άρα εκεί κι εκεί.
Ναι, εκεί.
Ένα από τα στοιχεία που σε κάνουν να απολαμβάνεις τη δουλειά εδώ
ΑΜΠΙΓΚΕΪΛ ΚΕΛΕΡ ΟΠΤΙΚΑ ΕΦΕ
είναι ότι ο Τζον, ο Ντέιβ κι ο Ρόμπερτ δεν διστάζουν να δοκιμάζουν διάφορα.
Και μ' αυτήν την καινοτομία χρειαζόμαστε χώρο ασφαλείας για να κάνουμε δοκιμές,
να μάθουμε και να βελτιώσουμε την υφιστάμενη τεχνολογία.
Μία από τις πιο ικανοποιητικές πτυχές της δουλειάς που κάναμε με τον Λουκ
ήταν η πρόοδος.
Όταν ξεκινήσαμε, στο τέλος του 2ου κύκλου,
καταφέραμε να συγκεντρώσουμε πολλές εμπειρίες.
Για τον 2ο κύκλο, συνεργαστήκαμε με τους τεχνίτες οπτικών εφέ της Lola.
Ασφαλώς, μέσω αυτής της διαδικασίας,
χρησιμοποιούσαν deepfake για να κατανοήσουν την απαιτούμενη ομοιότητα
για την αλλαγή προσώπου του Λουκ Σκαϊγουόκερ.
Την εποχή εκείνη, δεν ήμασταν σε θέση να χρησιμοποιήσουμε το τελικό προϊόν
γιατί η τεχνολογία ήταν ακόμα σε εξέλιξη.
Δεν υπήρχε η απαιτούμενη ανάλυση.
Για το Book of Boba Fett,
ξέραμε ότι έπρεπε να καταβάλουμε δεκαπλάσιο κόπο.
Ο χαρακτήρας εμφανιζόταν σχεδόν σε όλο το επεισόδιο.
Και λόγω των ακροβατικών, χρειαζόμασταν έναν επικεφαλής ψηφιακών εφέ.
Τότε συνειδητοποιήσαμε ότι ήταν αναγκαίο
να μιλήσουμε με τον Τζον Νολ και την ILM
για να δούμε πώς θα συνδυάζαμε όλες τις υφιστάμενες τεχνολογίες,
αλλά και να ορίσουμε έναν επικεφαλής ψηφιακών εφέ για να μας λύσει το πρόβλημα.
Ο Λάντις συνέχιζε να αναπτύσσει το deepfake, και ασφαλώς,
είχαμε συνεργαστεί με τον Ντέιβιντ Κλάιν ήδη σε πάρα πολλά δοκιμαστικά.
Γυρίσαμε εξωτερικά πλάνα του υπόβαθρου σε διάφορες ώρες της ημέρας.
Γυρίσαμε για τις οθόνες LED
δοκιμαστικά πλάνα του Γκρέιαμ να γυρνάει το κεφάλι
σε διαφορετικές γωνίες με γερανούς
και μεγάλη ποικιλία ανάλυσης LED,
για να δούμε πού σπάει η εικόνα.
Η πρόοδος συνεχιζόταν αδιάλειπτα.
Έτσι, όταν παραδώσαμε το υλικό στην ILM
κι ο Πιτ Ντέμαρεστ πήρε στα χέρια του τα πλάνα υψηλής ανάλυσης
κι άρχισε να τα επεξεργάζεται,
οι βελτιώσεις συνεχίστηκαν ακάθεκτα.
Και πιστεύω ότι όσον αφορά την ILM η πρόοδος επιταχύνθηκε
όταν προσέλαβαν τον Σαμ Χεντ,
κάποιον που έχει εκτεταμένη εμπειρία
με άτομα που έχουν εντρυφήσει στο deepfake
ειδικά σ' αυτόν τον χαρακτήρα.
Ήρθε στην ομάδα μας προσφέροντας συμβουλές και καθοδήγηση,
και ήταν αποτέλεσμα μακράς συνεργασίας ανάμεσα στον Πιτ Ντέμαρεστ, τον Σαμ,
τον Τζον Νολ, τον Λάντις και πολλούς άλλους τεχνίτες το να αγγίξει η ποιότητα
τα υψηλά επίπεδα που άγγιξε.
Πήδηξε, και την ώρα που το κάνεις, νιώσε τη Δύναμη να σε κυριεύει.
Το ζορίζεις πολύ. Μην το ζορίζεις.
Κάν' το.
Όταν δουλεύουμε κάτι ψηφιακά, παρεμβαίνουμε στο τέλος της διαδικασίας,
συχνά ως αποτέλεσμα ενός συλλογισμού
ότι κάτι θα ήταν πολύ δύσκολο να γίνει με ειδικά εφέ.
Το να βάζεις το μωρό να κάνει στροφές και κωλοτούμπες
ήταν κάτι που αναμέναμε
ότι θα χρειαζόταν αρκετή ψηφιακή αναπαράσταση.
Κι όμως, δεν χρειάστηκε να παρέμβουμε πολύ, τελικά.
Βρε να σε χαρώ!
Ο κρυφός πρωταγωνιστής.
Θα βρεις τον Μάικ Μανζέλ και την ομάδα του
σ' ένα πλατό, με τον Γκρόγκου στην άκρη μιας ράβδου,
να προσπαθούν να του κάνουν κωλοτούμπες
και να βλέπουν πόσο αληθοφανής μπορεί να είναι η προσγείωση.
Προσκαλούσαν τακτικά τον Τζον και τον Ντέιβ
να έρθουν να δουν τις πρόβες τους.
Κι εκεί,
έβλεπες τον Ντέιβ να συλλογίζεται
πώς θα μπορούσε να μοντάρει τη σεκάνς.
Ο ρυθμός θα είναι απλός, και στο τέλος
θα υπάρχει μια στιγμή όπου η κάμερα θα ζουμάρει πάνω του.
Στην εκπαίδευση του Γκρόγκου,
πρέπει να κάνεις τον κόσμο να πιστέψει
πως ίσως θα ήταν καλύτερα για τον Γκρόγκου να μείνει με τον Λουκ
παρά να πάει με τον Μάντο.
Αυτό είναι το κόλπο.
Φυσικά και θέλουμε να είναι με τον Μάντο.
Αυτό είναι το σωστό, όμως;
Και δεν πιστεύω ότι ο Λουκ παίρνει θέση επ' αυτού.
Γιατί πιστεύω ότι ο Λουκ, περισσότερο από κάθε Τζεντάι στον γαλαξία,
αντιλαμβάνεται τι σημαίνει να είσαι με το άτομο που αγαπάς περισσότερο.
Να είσαι με τον πατέρα σου.
Γι' αυτό πιστεύω ότι ο Λουκ είναι εξαιρετικός μέντορας για τον Γκρόγκου.
Ο Τζον μάς παρέδωσε το σενάριο για το 7ο επεισόδιο, το φινάλε του κύκλου,
που ήταν μακρύ και πυκνό.
Έμοιαζε πιο πολύ με διπλό επεισόδιο, ήταν τεράστιο και περιλάμβανε τα πάντα:
τον Μάντο, το μωρό Γιόντα, Σκόρπενεκ, τον Κρσάνταν να ξεσαλώνει,
τον Καντ Μπέιν, τον Μπόμπα καβάλα σ' ένα ράνκορ,
όλες τις φατρίες και τις κλίκες να πολεμούν στους δρόμους της πόλης.
Το επεισόδιο αυτό έμοιαζε με συλλογή επιτυχιών του Star Wars.
Ήταν γεμάτο με απίθανα στοιχεία.
Ήθελα πάρα πολύ να το σκηνοθετήσω,
αλλά φαντάστηκα ότι ο Τζον θα ήθελε να το σκηνοθετήσει ο ίδιος,
μιας και δεν είχε αναλάβει κάποιο άλλο επεισόδιο.
Πήγα, λοιπόν, και του έκανα ολόκληρη παρουσίαση γιατί θα έπρεπε να το πάρω εγώ.
Και είπε...
Έξυσε το πηγούνι του
ίσα για να πάθω ανακοπή,
και μετά είπε "Καλά, σκηνοθέτησέ το".
Εξακολουθώ να μην καταλαβαίνω πώς κατάφερε να τα χωρέσει όλα.
Πώς τα συνέλαβε;
Βλέπεις εκείνο το κομμάτι που το ράνκορ επιτίθεται στο Μος Έσπα
και είναι σαν από σπουδαία ταινία, ενώ είμαστε εδώ στο στουντιάκι μας,
ο Ρόμπερτ τριγυρνάει με την κάμερα και την ομάδα του
και η ενέργειά του διαπερνά κάθε καρέ.
Μας δείχνεις το μαχαίρι, ετοιμάζεσαι να φύγεις,
και καθώς φεύγεις, τους ρίχνεις μια τελευταία ματιά.
Το στήσιμο της τελικής μάχης στο 7ο επεισόδιο ήταν κάτι τεράστιο.
Μας απασχόλησε από νωρίς στη φάση προπαραγωγής.
Κατασκευάσαμε συγκεκριμένα ανιμάτικ και προαπεικονίσεις,
τα οποία, στη συνέχεια, τα μόνταρα σε κάτι συμπαγές.
Το έκανα γιατί ήξερα ότι θα δουλεύαμε σε εξωτερικό πλατό στον ήλιο,
όχι μπροστά σε μεγάλη LED οθόνη.
Έτσι, θα μπορούσα να διαμορφώσω ένα μέρος της δράσης επιτόπου,
κι αυτό είναι το στοιχείο μου. Λατρεύω
να βρίσκομαι σ' έναν ανοιχτό χώρο με φευγάτους χαρακτήρες
και να τα δίνουμε όλα.
O Καντ Μπέιν πρωτοεμφανίστηκε στο The Clone Wars.
Ο Ντέιβ συνέβαλε τα μέγιστα στη δημιουργία του.
Το καπέλο σε κάνει να ξεχωρίζεις.
Δεν μ' αρέσει να κρύβομαι κάτω από ένα κράνος.
Δεν ήξερα πώς θα τα καταφέρναμε. Όμως, η Legacy
επινόησε μια συσκευή
που εφαρμόζει τόσο πολύ στο πρόσωπο του ηθοποιού
ώστε βλέπεις να κινείται το πραγματικό του στόμα.
Ο Μπόμπα Φετ είναι ένας ψυχρός εκτελεστής που δούλευε για την Αυτοκρατορία.
Κατασκευάσαμε και σμιλεύσαμε εδώ αυτά τα κομμάτια.
Τα έφτιαξε ένας σπουδαίος γλύπτης, ο Τζέισον Μάθιους.
Φροντίσαμε να αναπαραστήσουμε την έκφραση του χαρακτήρα
από τη σειρά κινουμένων σχεδίων, του Καντ Μπέιν.
Ένας υπέροχος ηθοποιός, ο Ντόριαν Κίντζι,
που έχει τον ιδανικό σωματότυπο για τον Καντ, τον υποδύεται.
Χωρίς να αποκαλύψω όλα μας τα μυστικά, φτιάξαμε μια περίτεχνη οδοντοστοιχία
που έκανε το στόμα του να προεξέχει,
για να αποδώσουμε την οστεοδομή του Καντ.
Δεν είναι η πρώτη φορά που σε νικάω σε μια δουλειά.
Με το πρόσωπο ξεμπερδέψαμε σχετικά γρήγορα.
Αυτό που μας δυσκόλεψε ήταν το καπέλο. Έπρεπε να το πετύχουμε απόλυτα.
Τους έστειλα πολλές φωτογραφίες με τον Λι Βαν Κλιφ,
γιατί το υπόβαθρο του Καντ Μπέιν... Όταν ο Τζορτζ έπλασε αυτόν τον χαρακτήρα,
τον βάφτισε Καντ Μπέιν και είπε
"Είναι σαν τον Λι Βανκ Κλιφ απέναντι στον Μπόμπα Φετ που είναι ο Κλιντ Ίστγουντ".
Παραμένω πιο γρήγορος από εσένα.
Μπορεί.
Αλλά φοράω πανοπλία.
Για να δούμε.
Όταν φοράς την πανοπλία, νιώθεις δυνατός.
Με το που τη βάζεις πάνω σου, το αισθάνεσαι,
το νιώθεις μέσα σου.
Αισθάνεσαι πιο ισχυρός, πιο δυνατός.
Έχει ενδιαφέρον, ακόμα κι όταν φοράω την περικεφαλαία
κι ο Ρόμπερτ κάνει τα δικά του στο μοντάζ,
αισθάνεται τον χαρακτήρα να αναδύεται ακόμα και μέσα από την περικεφαλαία.
Είναι κάποιες λεπτομέρειες...
Παρότι η περικεφαλαία δεν κινείται πολύ,
έχεις την αίσθηση του τι κάνω κάτω από την περικεφαλαία.
Βγαίνει παραέξω.
Δεν μπορώ να εγκαταλείψω το Μος Έσπα.
Θα γίνουν έρμαιο οι κάτοικοί του.
Η ιδέα ότι το ράνκορ θα ξαμολιόταν στο Μος Έσπα
με όλες τις στέγες και τους πύργους,
και θα εμπλεκόταν σε μια μάχη σε στιλ καϊτζού, σαν τον Κινγκ Κονγκ,
ένας χαρακτήρας που ήδη μοιάζει
λίγο παλιομοδίτικος σαν από στοπ μόσιον,
κι ότι αυτός ο χαρακτήρας θα κυκλοφορούσε ελεύθερα...
Και ασφαλώς, η παρέμβαση του Γκρόγκου
με το πνεύμα αγάπης του, που έρχεται να βάλει τέλος σ' αυτόν τον χαμό,
είναι κάτι απροσδόκητο, αλλά σε αγγίζει.
Φάνταζε πολύ αρμοστό.
Ήθελα να δώσω την αίσθηση ότι οι δυνάμεις του έχουν εξελιχθεί.
Αν παρατηρήσετε, φρόντισα να μην κλείνει τα μάτια
όταν ασκεί τις δυνάμεις του εκείνη τη στιγμή.
Ήθελα να παραμένουν ανοικτά,
σαν να στέλνει αγάπη, ηρεμία και ενσυναίσθηση στο κτήνος.
Πρώτη φορά χρησιμοποιεί τη Δύναμη χωρίς να κλείνει τα μάτια.
Μόνο στο τέλος της σκηνής
τα κλείνει για να κοιμίσει το ράνκορ.
Τι έμαθε από τον Λουκ;
Δεν τον ενδιαφέρει η δύναμη να καταστρέφει, να γίνει ξιφομάχος.
Επιζητά μια απλούστερη δύναμη να ηρεμεί κάτι,
να απαλύνει την οργή του, τον θυμό του, τον φόβο του.
Ο Γκρόγκου απορροφά όλα αυτά, ηρεμεί τον άλλον,
μετουσιώνοντας έτσι το νόημα των Τζεντάι και της Δύναμης.
Η φύση όλων αυτών των αφηγήσεων αποκτά αξία
όταν συνδυάζεται με την πορεία του ήρωα,
γιατί το ζητούμενο είναι να ξεπεράσεις τον εαυτό σου.
Αυτό είναι το νόημα του ηρωισμού.
Ηρωισμός θα πει να παραμερίζεις τις ατομικές σου ανάγκες
και να τις υποτάσσεις σε κάτι που υπερβαίνει τον εαυτό σου.
Αυτό που σε υπερβαίνει μπορεί να είναι,
στην περίπτωση του 1ου κύκλου του The Mandalorian,
η δημιουργία οικογένειας και η κηδεμονία ενός ορφανού παιδιού.
Ή στην περίπτωση του Μπόμπα Φετ, μπορεί να είναι, μετά την απώλεια της φυλής του,
η δημιουργία μιας δικής του φυλής ή κοινότητας βάσει όσων έμαθε.
Έχει αλλάξει λίγο. Μπορεί πάντα να επιστρέψει στον παλιό τρόπο ζωής του,
αλλά τώρα πια, έχοντας βρει τη Φένεκ
και βλέποντας ότι κι εκείνη βρέθηκε στο ίδιο σημείο,
πιστεύω ότι αναζητά κάτι που παραπέμπει στις αξίες της οικογένειας
και στην κατανόηση, περισσότερο.
Αυτά είναι που έλειπαν από τη ζωή του Μπόμπα,
εξού και αποτελούν κομμάτια της συναισθηματικής του εξέλιξης.
Είναι ανάγκη να υποκλίνονται όλοι;
Προτιμάς να σε πυροβολούν;
Μόνο αυτές τις δύο επιλογές έχω;
Όταν διοικείς μια πόλη, ναι.
Με το The Book of Boba Fett κλείνουν πολλοί κύκλοι.
Εργάζομαι με τον αγαπημένο μου ήρωα του Star Wars, τον Μπόμπα Φετ.
Συμμετέχω σ' αυτόν τον κόσμο που δημιούργησε ο Τζορτζ Λούκας,
αυτός που μου αποκάλυψε μυστικά για το μέλλον της κινηματογραφίας
στην αρχή της καριέρας μου, στρώνοντας τον δρόμο που μ' έφερε ως εδώ.
Περιδιαβαίνοντας το στούντιο,
βλέπω εξαιρετικούς ανθρώπους, αφοσιωμένους στη μεταφορά των χαρακτήρων στην οθόνη.
Είναι κάτι μεγάλης σημασίας γι' αυτούς.
Αυτό προσδοκούσαμε εγώ κι ο Τζον
από τους συντελεστές μας.
Με μεγάλη μου τιμή, σας ανακοινώνω
ότι τελείωσαν τα γυρίσματα αυτού του κύκλου του Book of Boba Fett!
Συγχαρητήρια! Τα καταφέραμε!
ΣΥΓΧΑΡΗΤΗΡΙΑ ΣΕ ΟΛΟΥΣ! ΤΑ ΓΥΡΙΣΜΑΤΑ ΤΕΛΕΙΩΣΑΝ!
Έχουμε μια γερή ομάδα από Τζεντάι στο πλάι μας.
Είμαστε πολύ τυχεροί γι' αυτό.
Απόδοση διαλόγων: Φίλιππος Ηρακλειώτης